laion/Wikipedia-Exotic huggingface dataset:
ზოსიმე ფინიკიელი

ზოსიმე ფინიკიელი — მართლმადიდებელი ეკლესიის წმინდანი, ხსენების დღე არის ძველი სტილით 8 ივნისი, ახალი სტილით - 21 ივნისი. ღირსი ზოსიმე ფინიკიელი დაიბადა სირიის სოფელ სინადში, ტვირის მახლობლად. ის სრულიად ახალგაზრდა აღკვეცეს ბერად. ზოსიმე მარხვით, ლოცვით, ფიზიკური შრომით და სხვა კეთილი საქმეებით განადიდებდა უფალს. ღირსმა მამამ ღვთისგან განჭვრეტის მადლი მიიღო. მან იწინასწარმეტყველა ანტიოქიაში 526 წელს მომხდარი საშინელი მიწისძვრა. ერთხელ წმინდანს პატრიციუს არქესილაოსი ესტუმრა. მალე სტუმარს მდევარიც მოჰყვა და აუწყა, რომ მის ცოლს თვალში ჩხირი გაერჭო და საშინლად იტანჯებოდა. ღირსმა მამამ დაამშვიდა არქესილაოსი: კესარიელმა მღვდელმთავარმა იოანე ქოზიბელმა (ხს. 16 ოქტომბერს) თქვენი მეუღლე უკვე განკურნაო. ღირსმა ზოსიმემ სულიერი სრულყოფილების ისეთ საფეხურს მიაღწია, რომ მას მხეცებიც ემორჩილებოდნენ. ერთხელ, კესარიისკენ მიმავალი წმინდანის სახედარი მშიერმა ლომმა გაიტაცა და შეჭამა. ღირსმა მამამ მოძებნა მხეცი და უთხრა: „მეგობარო, მოხუცი ვარ და არ შემიძლია სიმძიმის ზიდვა. წამიღე ტვირთი, შემდეგ კი უდაბნოში დაბრუნდი და კვლავ იმძვინვარე შენი ბუნების წესისამებრ“. ლომმა მორჩილად მიიტანა ტვირთი კესარიამდე, აქ კი ზოსიმემ იგი გაათავისუფლა. „წმიდანთა ცხოვრება“, ტომი II, თბილისი, 2001 წ.
პავლე კაიუმელი

პავლე კაიუმელი (გ. 766) — მართლმადიდებელი ეკლესიის წმინდანი, ხსენების დღე არის ძველი სტილით 8 ივნისი, ახალი სტილით — 21 ივნისი. წმინდა პავლე კაიუმელი დაიბადა და აღიზარდა კონსტანტინოპოლში. ხატმებრძოლი იმპერატორის კონსტანტინე კოპრონიმის მხილებისთვის ცხვირი მოაჭრეს, ადუღებული ფისი და გოგირდი გადაასხეს, თვალები დათხარეს და ასე ნატანჯი და დამცირებული დიდხანს შეკრული ფეხებით ათრიეს ქალაქის ქუჩებში. წმინდა პავლე ტანჯვაში აღესრულა 766 წლის 7 ივნისს. 122 წლის შემდეგ აღმოჩნდა, რომ კაიუმის მონასტერში დაფლული მისი ნეშტი უხრწნელად იყო დაცული. იგი ყოვლადწმიდა ღვთისმშობლის ტაძარში გადააბრძანეს. 1222 წელს წმინდა ნაწილები კონსტანტინოპოლიდან ვენეციაში გადაასვენეს. „წმიდანთა ცხოვრება“, ტომი II, თბილისი, 2001 წ.
ღირსი მელანია

ღირსი მელანია (გ. 410) — მართლმადიდებელი ეკლესიის წმინდანი. ხსენების დღე არის ძველი სტილით 8 ივნისი, ახალი სტილით — 21 ივნისი. ღირსი მელანია, წმინდა მელანია რომაელის (გ. 431, ხს. 13 იანვარს) ბებია იყო. „წმიდანთა ცხოვრება“, ტომი II, თბილისი, 2001 წ.
ღირსი აფრე

ღირსი აფრე — მართლმადიდებელი ეკლესიის წმინდანი. ხსენების დღე არის ძველი სტილით 8 ივნისი, ახალი სტილით - 21 ივნისი. ღირსი აფრე იყო მოწაფე ღირსი ორე ნიტრიელისა (გ. 390; ხს. 20 აგვისტოს). იგი ეგვიპტეში მოღვაწეობდა. გარდაიცვალა V საუკუნეში. „წმიდანთა ცხოვრება“, ტომი II, თბილისი, 2001 წ.
ღირსი ნავკრატიუსი

ღირსი ნავკრატიუსი (გ. 848) — მართლმადიდებელი ეკლესიის წმინდანი. ხსენების დღე არის ძველი სტილით 8 ივნისი, ახალი სტილით - 21 ივნისი. ღირსი ნავკრატიუსი წმინდა თეოდორე სტუდიელის (ხს. 24 ნოემბერს) მოწაფე იყო. მართლმადიდებლობის მხნე აღსარებისთვის და წმინდა ხატთა თაყვანისცემისთვის ნეტარმა მამამ ხატმებრძოლთაგან დევნა და შევიწროება დაითმინა. ამ მწვალებლობის დაგმობის შემდეგ კი პატრიარქმა მეთოდემ გადასახლებიდან გამოიწვია იგი და სტუდიონის მონასტრის იღუმენად დაადგინა. წმიდანი აღესრულა 848 წელს. „წმიდანთა ცხოვრება“, ტომი II, თბილისი, 2001 წ.
The Jackson 5

Jackson 5 (იგივე The Jackson Five და The Jackson 5ive), აგრეთვე ცნობილი როგორც The Jacksons — ამერიკული საოჯახო ჯგუფი ინდიანას შტატიდან. მისი დამაარსებლები იყვნენ ჯეკი ჯექსონი, მარლონ ჯექსონი, ტიტო ჯექსონი, ჯერმეინ ჯექსონი და მაიკლ ჯექსონი. თავდაპირველად არსებობდა ტრიო The Jackson Brothers, რომელშიც მათი უფროსი ძმები შედიოდნენ. Jackson 5 განსაკუთრებით აქტიური იყო 1964-1989 წლებში. მათი შემოქმედება მოიცავდა სოულის, პოპ-მუსიკისა და დისკოს ჟანრებს. მათმა უდიდესმა წარმატებამ დიდი პოპულარობა და შემოსავალი მოუტანა ლეიბლს Motown. Jackson 5 იყო მუსიკის ისტორიაში პირველი ჯგუფი, რომელიც პირველი ოთხი სინგლი, გამოცემული სტაბილურ ლეიბლზე მოხვდა ბილბორდის 100-ეულში. ესენი იყო "I Want You Back", "ABC", "The Love You Save" და "I'll Be There". სხვა სინგლებმა ასევე მოიპოვეს წარმატება. პირველი ჰიტ-სინგლების ავტორები იყვნენ "The Corporation"-ის თანამშრომლები, ხოლო უფრო მოგვიანებით დაწერილი სიმღერები ჰოლ დეივისს ეკუთვნის. იმის გამო, რომ მაიკლ ჯექსონი გამოეყო ჯგუფს და საკუთარ სოლო-კარიერაზე ზრუნვა დაიწყო, ჯგუფის სახელი შეიცვალა The Jacksons-ზე. სხვადასხვა დროს და საკონცერტო გამოსვლებზე ამ პროექტში მონაწილეობდნენ არა მხოლოდ ძმები, არამედ მათი დებიც. ფორმალურად ჯგუფი დაიშალა, მაგრამ 2009 წლიდან ძმები ცდილობენ შეკრებას და საკონცერტო ტურნეს გამართვას. მთავარი სტატია: The Jackson 5-ის დისკოგრაფია. სტუდიური ალბომები ლეიბლი Motown (The Jackson 5) Diana Ross Presents The Jackson 5 (1969) ABC (1970) Third Album (1970) The Jackson 5 Christmas Album (1970) Maybe Tomorrow (1971) Goin' Back to Indiana (1971) Greatest Hits (The Jackson 5-ის ალბომი) (1971 წლის დასასრული) Lookin' Through the Windows (1972) Skywriter (1973) G.I.T.: Get It Together (1973) Dancing Machine (1974) Moving Violation (1975) Anthology (1975) ლეიბლი CBS (The Jacksons) The Jacksons (1976) Goin' Places (1977) Destiny (1978) Triumph (1980) Victory (1984) 2300 Jackson Street (1989) დოკუმენტური ფილმი BBC Radio-ზე როკ-ენ-როლის დიდების დარბაზის გვერდი The Jackson 5-ზე ↑ Southern E. Biographical Dictionary of Afro-American and African Musicians — Greenwood Publishing Group, 1982. <a href="https://wikidata.org/wiki/Track:Q51333926"></a><a href="https://wikidata.org/wiki/Track:Q3116159"></a><a href="https://wikidata.org/wiki/Track:Q5349457"></a>
კონსტანტინოპოლის ხელშეკრულება (1724)

კონსტანტინოპოლის ხელშეკრულება, რუსეთ-ოსმალეთის ხელშეკრულება, სპარსეთის დანაწილების ხელშეკრულება – 1724 წლის 12 (23) ივნისს ოსმალეთის იმპერიასა და რუსეთს შორის დადებული გარიგება, რომლის მიხედვით ამ ორმა სახელმწიფომ გაიყო სპარსეთის მიერ დაპყრობილი კავკასიური მიწები. რუსები და ოსმალები ერთმანეთს ეცილებოდნენ დასუსტებული სპარსეთის მიწების მიტაცებაში და განჯის ოკუპირების გამო ომის პირას იყვნენ. საფრანგეთის ჩარევითა და შუამდგომლობით ამ ორმა მთავრობამ 1724 წლის 12 ივნისს ხელი მოაწერა ხელშეკრულებას, რომლის მიხედვით მათ ერთმანეთს შორის სპარსეთის დიდი ნაწილი გაიყვეს. ამგვარად მდინარე მტკვრისა და არაქსის აღმოსავლეთით მდებარე ტერიტორიები რუსეთის მფლობელობაში გადავიდა, ხოლო დასავლეთით (ერევნისა და თბილისის ჩათვლით) ოსმალეთისაში. სამშვიდობო ხელშეკრულებების სია ოსმალეთის იმპერიის ხელშეკრულებების სია ქართული საბჭოთა ენციკლოპედია, ტ. 8, თბ., 1984. — გვ. 506.
გეგის ჩანჩქერი

გეგის ჩანჩქერი — ჩანჩქერი საქართველოში, აფხაზეთის ავტონომიურ რესპუბლიკაში, გუდაუთის მუნიციპალიტეტში. მდებარეობს მდინარე ბზიფის მარჯვენა შენაკად გეგაზე, ზღვის დონიდან 650 მეტრზე. სიმაღლე 50 მ. მდინარე გეგა თავისი დინების ერთ-ერთ მონაკვეთში ხვდება კარსტულ ნაპრალში, მიწისქვეშა დერეფნების გავლის შემდეგ გადმოედინება კლდის შუაგულიდან და ქმნის თვალწარმტაც ჩანჩქერს, რომლის წყალიც ძალიან ცივია, ამიტომაც მიმდებარე ტერიტორიაზე, თითქმის ზაფხულის ბოლომდეა თოვლი შენარჩუნებული. ფილმში „შერლოკ ჰოლმზისა და დოქტორ ვატსონის თავგადასავალი“ სცენა პროფესორ მორიარტრისა და ჰოლმზის ბრძოლა რაიხენბახის ჩანჩქერთან ამ ადგილასაა გადაღებული. წიქარიშვილი კ., გონგაძე მ., საქართველოს ბუნებრივი საოცრებები. საყმაწვილო ენციკლოპედია, წიგნი მეცხრე. თბ., საბავშვო გამომცემლობა „დილა“, 2008, გვ. 101. ხარაძე კ., საქართველოს ბუნების ძეგლები. თბ., 2014, გვ. 377 ყიფიანი შ., საქართველოს კარსტი (გეომორფოლოგიური დახასიათების ცდა), თბ., 1974, გვ. 9 Тинтилозов З. К., Карстовые пещеры Грузии (морфологиченский анализ), Тб., 1976 ↑ კობა ხარაძე. საქართველოს ბუნების ფენომენები. თბილისი, გვ. 377. წ. 2014. ↑ Интернет-памятник фильму «Приключения Шерлока Холмса и Доктора Ватсона»
ბერნარდენ განტენი

ბერნარდენ განტენი (ფრანგ. Bernardin Gantin; დ. 8 მაისი 1922, ტოფო, ბენინი — გ. 13 მაისი 2008, პარიზი, საფრანგეთი) — პირველი შავკანიანი კარდინალი, უმაღლესი რანგის აფრიკული წარმოშობის საეკლესიო პირი რომის კათოლიკურ ეკლესიაში. კოტონუს არქიეპისკოპოსი 1960-1971 წწ. კარდინალი 1977 წლიდან. ბერნარდენ განტენი დაიბადა 1922 წლის 8 მაისს კოტონუს ეპარქიის ქალაქ ტოფოში. იგი რკინიგზის მუშაკის შვილი იყო. მისი სახელი ითარგმნება, როგორც "რკინის ხე" (gan – ხე და tin –რკინა). 2002 წლის 8 მაისს განტენი გახდა 80 წლისა და დაკარგა კონკლავში კარდინალის წოდება, რის გამოც იგი დაბრუნდა ბენინში. 2008 წლის 13 მაისს 86 წლის ასაკში გარდაიცვალა პარიზში ჟორჟ პომპიდუს სახელობის ჰოსპიტალში. ვიკისაწყობში არის გვერდი თემაზე: ბერნარდენ განტენი Official Vatican biography Biography from Catholic Hierarchy.org Biography დაარქივებული 2009-03-01 საიტზე Wayback Machine.
აფრიკელი პაპების სია

აფრიკელი პაპების სია — ჩამონათვალი რომის კათოლიკური ეკლესიის რამდენიმე პაპისა, რომელიც დაბადებული იყო რომის პროვინცია აფრიკაში. აფრიკის პროვინციის ტერიტორია შეესაბამებოდა თანამედროვე ალჟირის, ტუნისისა და ლიბიის ტერიტორიებს. ვიქტორ I (189-199) მილტიადე (311–314) გელასიუს I (493-496)
ფხოვი

ფხოვი, ფხოეთი — ისტორიულ-გეოგრაფიული მხარე აღმოსავლეთ საქართველოში, არაგვის ხეობაში, ძირითადად, მოიცავს დღევანდელი ფშავისა და ხევსურეთის ტერიტორიებს და მათი უძველესი სახელწოდებაა. ი. ჯავახიშვილი ფხოვის ისტორიულ ტერიტორას ასე ფარგლავს: „ფხოელები“, ანუ ფხოველები პირველად იხსენიებიან „მოქცევაჲ ქართლისაჲ“–ში, სადაც ვკითხულობთ, რომ წმინდა ნინოს ქართლის მოქცევის და მცხეთაში ეკლესიის ორგანიზების შემდგომ (326 წ.), აღმოსავლეთ საქართველოს მთიანეთშიც უქადაგია: ფხოვისა და ფხოველებზე ინფორმაციას იძლევა აგრეთვე VII საუკუნის ანონიმი ავტორის „სომხური გეოგრაფია“. შემდეგ საუკუნეებში ფხოელნი მოხსენიებულია კახეთის „ქორიკოზის“ (ქორეპისკოპოსი) კვირიკე III დიდი დროს (1014 წ. ), როდესაც მან კახეთი ხელმეორედ დაიპყრო და ახალი საერისთავოები განაწესა, ნათქვამია: ამ მოკლე ცნობიდან ირკვევა, რომ ფხოვი საშუალო საუკუნეებში კვეტერის საერისთავოში შედიოდა. XIII საუკუნეში, თამარის მეფობის უკანასკნელ წლებში, დაახლოებით 1212 წელს, ფხოელები და დიდოელები გამდგარან. „ისტორიანი და აზმანი შარავანდედთანი“ მოგვითხრობს, რომ გამდგარ მთიულებს დაუწყიათ საქართველოს სამეფოს ტერიტორიების აწიოკება. ივანე ათაბაგს სამ თვეში კვლავ დაუმორჩილებია ფხოველნი და დიდოელნი, მათთვის ხარაჯა (საადგილმამულო გადასახადი) დაუწესებია და მეკავშირეობის გამტკიცების მიზნით მძევლები წამოუსხია. ამ ამბების აღწერისას მემატიანე ხაზს უსვამს განდგომილ მთიულთა სარწმუნოებასაც და გვაძლევს მათ მოკლე დახასიათებას: ამ დროიდან ამ მხარეს სახელიც ეცვლება და ფხოვის ნაცვლად შემდეგ საუკუნეებში ის ფშავად იხსენიება. მისი ძველი ისტორიული სახელი ფხოვი დღეს მხოლოდ ერთ სოფელს, შუაფხოს შერჩენია, რომელიც ფხოვის არსებობის უტყუარი მოწმეა. შესაძლებელია, ეს შუაფხო XII საუკუნეში თავისი პოლიტიკურ–ეკონომიკური მნიშვნელობით ფხოვის ცენტრი ყოფილიყო, სადაც დაცულია ფშავის ძლიერი სალოცავი იახსრის ხატი და ნასოფლართა ნანგრევები. ფხოელების სახელწოდებაც ამ გეოგრაფიული ფხოვიდან უნდა ყოფილიყო წარმოშობილი, მაგრამ ამბოხების შემდეგ ფხოვის ხეობაშიც სახელი ფხოვი იცვლება, რომლის ნაცვლად შემოდის „ფშავი“. ახლანდელი ხევსურეთის სოფლების მოსაზღვრე არაქართული მოსახლეობა ხევსურებს „ფხიას“ უწოდებს, რაც ფხოვის სახელწოდების შემორჩენილ ფორმას წარმოადგენს. ფხოველები ფხოველთა და დიდოელთა აჯანყება გვასალია ჯ., ქართული საბჭოთა ენციკლოპედია, ტ. 10, თბ., 1986. — გვ. 439. გვასალია ჯ. არაგვის ხეობის ისტორიული გეოგრაფიის საკითხები, «საქართველოს ისტორიული გეოგრაფიის კრებული», 1975, ტ. 5 ↑ ივ. ჯავახიშვილი, ქართველი ერის ისტორია, წ. 2, გვ. 301 ↑ შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979, გვ. 323 ↑ ვახუშტი, საქართველოს ცხოვრება, ზ.ჭიჭინაძის გამოცემა, ტფილისი, 1913, გვ 151 ↑ ქართლის ცხოვრება, ტ. II, ს. ყაუხჩიშვილის რედაქციით, თბ., 1959, გვ. 111–112 ↑ მაკალათია სერგი, ფშავი, თბ., 1934 ↑ მაკალათია სერგი, ხევსურეთი, თბ., 1984
მათემატიკური მუდმივა

მათემატიკური მუდმივა განსაკუთრებული მნიშვნელობის რიცხვია (ხშირად ნამდვილი რიცხვი), რომელიც მათემატიკის რომელიმე დარგში იჩენს თავს. ფიზიკური მუდმივებისგან განსხვავებით, მათემატიკურ მუდმივას არ გააჩნია საზომი ერთეული. ზოგიერთი მათემატიკური მუდმივა — მაგალითად, e და π — მათემატიკის მრავალ დარგში იჩენს თავს. ზოგი მუდმივა კი — მაგალითად, გრეჰემის რიცხვი და სკიუზის რიცხვი — უფრო ვიწრო კონტექსტში გამოიყენება, თუმცა მათ მაინც მუდმივის სტატუსი აქვთ სხვადასხვა თვისებების ქონის გამო: ზოგიერთი რიცხვთა გარკვეული კლასის ყველაზე ადრე აღმოჩენილი წარმომადგენელია, ზოგი — უმცირესი ან უდიდესი წარმომადგენელი. მრავალ მათემატიკურ მუდმივას საკუთარი სახელი აქვს. მიიჩნევა, რომ მუდმივები მათემატიკაში „ბუნებრივად“ ჩნდება, თუმცა, ცხადია, რიცხვისთვის მუდმივის სტატუსის მინიჭება სუბიექტური გადაწყვეტილებაა და უმთავრესად გემოვნების საკითხია. ზოგიერთი მათემატიკური მუდმივა მისი ისტორიითაა უფრო ცნობილი, ვიდრე მათემატიკური თვისებებით. შესაძლებელია მუდმივების დალაგება მათი ზომის მიხედვით, თუმცა კლასიფიკაციის სხვა გზებიც არსებობს (მაგალითად, უწყვეტი წილადის ფორმულების მიხედვით).
ნატურალური ლოგარითმი

ნატურალური ლოგარითმი — ლოგარითმი ფუძით e (e მათემატიკური მუდმივაა, რომელიც მიახლოებით 2.718-ის ტოლია). x-ის ნატურალური ლოგარითმი ჩაიწერება, როგორც ln(x), loge(x) ან, კონტექსტიდან გამომდინარე, log(x). რიცხვი x-ის ნატურალური ლოგარითმი (ანუ ln(x)) არის ხარისხი, რომელშიც უნდა ავიყვანოთ e, რათა მივიღოთ x. მაგალითად, ln(7.389...) უდრის 2-ს, რადგან e2=7.389.... e-ს ნატურალური ლოგარითმი (ln(e)) 1-ის ტოლია, რადგან e1 = e, ხოლო 1-ის ნატურალური ლოგარითმი (ln(1)) 0-ის ტოლია, რახან e0 = 1. ყველა დადებითი ნამდვილი რიცხვისთვის x ნატურალური ლოგარითმი შეიძლება განისაზღვროს, როგორც y = 1/t წირის ქვეშ მოქცეული ფართობი 1-იდან x-ამდე. სახელწოდება „ნატურალური“ ამ ფორმულის, ისევე როგორც ამ ლოგარითმთან დაკავშირებული სხვა ფორმულების, სიმარტივითაა განპირობებული. ნატურალური ლოგარითმის განმარტება შესაძლოა კომპლექსურ რიცხვებზეც განივრცოს (იხ. ქვემოთ). ნამდვილი არგუმენტისთვის, ნატურალური ლოგარითმის ფუნქცია მაჩვენებლიანი ფუნქციის შექცეულ ფუნქციას წარმოადგენს, რასაც შემდეგ იგივეობებამდე მივყავართ: e ln ⁡ ( x ) = x , x > 0 {\displaystyle e^{\ln(x)}=x,\qquad x>0} ln ⁡ ( e x ) = x . {\displaystyle \ln(e^{x})=x.\,\!} როგორც ყველა სხვა ლოგარითმი, ნატურალური ლოგარითმიც გამრავლებას შეკრებად გარდაქმნის: ln ⁡ ( x y ) = ln ⁡ ( x ) + ln ⁡ ( y ) {\displaystyle \ln(xy)=\ln(x)+\ln(y)\!\,} ლოგარითმების განსაზღვრა ნებისმიერი დადებითი ფუძისთვის შეიძლება 1-ის გარდა; თუმცა სხვა ფუძის ლოგარითმები ნატურალური ლოგარითმის მეშვეობით ძალიან მარტივად ჩაიწერება, რის გამოც მათი განმარტება ხშირად სწორედ ნატურალური ლოგარითმით ხდება. ლოგარითმები გამოიყენება, როცა განტოლების უცნობი განტოლების სხვა რომელიმე წევრის ხარისხია. გარდა ამისა, ლოგარითმების გამოყენებით შეიძლება ნახევარდაშლის პერიოდთან დაკავშირებული ამოცანების ამოხსნა.
ფხოველები

ფხოველები, იგივეა, რაც ძვ. ქართული წყაროების ფხოელნი, ფხოველნი, მხ. რცხ. ფხოვი — საქართველოს ისტორიული რეგიონის, ფხოვის (ფხოეთის) – დღევანდელი ფშავისა და ხევსურეთის მცხოვრებნი. პირველი ისტორიული ცნობა ფხოველების შესახებ წყაროებში გვხვდება „მოქცევაჲ ქართლისაჲში“, სადაც ვკითხულობთ, რომ IV საუკუნის 20–იან წლებში წმინდა ნინოს აღმოსავლეთ საქართველოს მთიანეთში ქრისტიანობა უქადაგია ჭართლელებისთვის, ფხოველებისთვის და წილკნელებისთვის. მთიელებმა სცადეს გაქრისტიანებისთვის თავის არიდება, მაგრამ მირიან მეფის ერისთავმა მსუბუქად მიმართა მახვილი და მათაც შიშით გადმოსცეს თავიანთი კერპები დასალეწად: „მეფეთა ცხოვრება“ გვამცნობს, თითქოს მთიელთაგან ქრისტიანობის მიმართ განსაკუთრებული წინააღმდეგობა ფხოველებმა გამომაჟღავნეს, რამაც მათი მეზობელ თუშეთში მიგრაციაც კი გამოიწვია: მაგრამ ამგვარი ინტერპრეტაცია „ქართლის ცხოვრების“ გვიანდელი რედაქტორის მცდარი ინტერპრეტაციის შედეგია. მის პირველწყაროში, „მოქცევაჲ ქართლისაჲში“ ვკითხულობთ, რომ არა ფხოველნი, არამედ „ყუარელნი“ გადასულან თუშეთში: აშკარაა, რომ „ქართლის ცხოვრების“ რედაქტორმა ყუარელთა შესახებ ცნობა შეცდომით ფხოველებთან დააკავშირა. თამარ მეფის ეპოქაში, დაახლოებით 1212 წელს ფხოველები, დიდოელებთან ერთად განუდგნენ თამარ მეფეს. „ისტორიანი და აზმანი შარავანდედთანი“ ასე ახასიათებს ფხოველებს: მემატიანის ეს სიტყვები იმაზე მეტყველებს, რომ ფხოველები თუმცა კი ჯვარის მსახურნი, ანუ ქრისტიანები იყვნენ და ქრისტიანობას იჩემებდნენ, მაგრამ მათი საქციელი არ შეეფერებოდა ქრისტიანის საქციელს, რადგან, წარმართ დიდოელებთან ერთად, ქრისტიანი მეფეს, თამარს განუდგნენ და იწყეს მისი სამეფოს ქრისტიანი მოსახლეობის დარბევა: მთაში წესრიგის დასამყარება თამარმა ამირსპასალარ-ათაბაგს, ივანე მხარგრძელს დაავალა. ამ უკანასკნელს სამი თვე დასჭირდა იმისთვის, რომ განდგომილები სასტიკად დაესაჯა და მორჩილებაში მოეყვანა: „მოსწყჳდეს ურიცხჳ კაცი დიდოი და ფხოვი“. დამარცხებულებმა მისცეს ათაბაგს მძევლები, აღუთქვეს ხარაჯის გადახდა და ერთგულება. ამ პირობებით ივანე ათაბაგმა ზავი დაუდო მთიელებს, მძევლები წამოასხა და უკან მობრუნებულმა მეფეს მოახსენა: როგორც ისტორიკოსები ვარაუდობენ, სწორედ აღნიშნული დროიდან, XIII საუკუნიდან უნდა მომხდარიყო ფხოვის, ფშავისა და ხევსურეთის რეგიონებად განცალკევება. ფხოვი ხევსურები ფშავი ხევსურეთი ფშავლები ↑ 1.0 1.1 შატბერდის კრებული X საუკუნისა, ბ. გიგინეიშვილისა და ელ. გიუნაშვილის გამოც., თბ., 1979, გვ. 323–324 ↑ ქართლის ცხოვრება, ტ. I, ს. ყაუხჩიშვილის რედაქციით, თბ., განათლება, 1955, გვ. 126 ↑ 3.0 3.1 ქართლის ცხოვრება, ტ. II, ს. ყაუხჩიშვილის რედაქცია, თბ., 1959, გვ. 111 ↑ ქართლის ცხოვრება, ტ. II, ს. ყაუხჩიშვილის რედაქცია, თბ., 1959, გვ. 111–112 ↑ როლანდ თოფჩიშვილი, ეთნოისტორიული ეტიუდები, წიგნი I, თბილისი, 2005, გვ. 149. დაარქივებულია ორიგინალიდან — 2010-12-26. ციტირების თარიღი: 2010-10-04.
მწკრივი (მათემატიკა)

მწკრივი მიმდევრობის წევრების ჯამია. სასრულ მწკრივებს გააჩნიათ პირველი და უკანასკნელი წევრი. უსასრულო მწკრივები წევრთა უსასრულო რაოდენობას შეიცავს. მათემატიკაში უსასრულო მიმდევრობისთვის { an }, მწკრივი ამ მიმდევრობის ყველა წევრის ჯამია: a1 + a2 + a3 + · · ·. ჯამი ხშირად კომპტაქტურად სიმბოლოთი ∑ გამოისახება. მწკრივის მაგალითია 1 + 1 2 + 1 4 + 1 8 + 1 16 + ⋯ = ∑ n = 0 ∞ 1 2 n . {\displaystyle 1+{1 \over 2}+{1 \over 4}+{1 \over 8}+{1 \over 16}+\cdots =\sum _{n=0}^{\infty }{1 \over 2^{n}}.} მწკრივის წევრები ხშირად გარკვეული წესით, მაგალითად ფორმულით ან ალგორითმით, მიიღება. რადგან უსასრულო მიმდევრობისთვის განსაზღვრული მწკრივი წევრთა უსასრულო რაოდენობას შეიცავს, მას ხშირად უსასრულო მწკრივი ეწოდება. სასრული ჯამისგან განსხვავებით, უსასრულო მწკრივების შესწავლას მათემატიკური ანალიზის მეთოდები ესაჭიროება. გარდა მათემატიკისა, უსასრულო მწკრივები ინფორმატიკასა და ფიზიკაშიც გამოიყენება. ↑ იან გულბერგი: Mathematics: from the birth of numbers,, გვ. 264, W.W. Norton, 1997, ISBN 0-393-04002-X
ეილერის იგივეობა

მათემატიკურ ანალიზში ეილერის იგივეობა, რომელიც შვეიცარიელი მათემატიკოსის ლეონარდ ეილერის სახელს ატარებს, შემდეგი ტოლობაა: e i π + 1 = 0 {\displaystyle e^{i\pi }+1=0\,\!} სადაც e {\displaystyle e\,\!} არის ეილერის რიცხვი, ნატურალური ლოგარითმის ფუძე, i {\displaystyle i\,\!} არის წარმოსახვითი ერთეული (i2 = −1), და π {\displaystyle \pi \,\!} არის პი, წრეწირის სიგრძის მის დიამეტრთან შეფარდება. ეილერის იგივეობას ხანდახან ეილერის ტოლობა ეწოდება.
ვატიკანის ჰიმნი

პონტიფიკოსის ჰიმნი ან პაპის ჰიმნი — რომის პაპის, წმინდა ეპარქიის და ვატიკანის ოფიციალური ჰიმნი. ჰიმნი იკვრება განსაკუთრებული ცერემონიების და ღონისძიებების დროს, რომელშიც პაპი ან მისი წარმომადგენელი, მაგალითად ნუნციო, იღებს მონაწილეობას. მაშინ როდესაც ვატიკანის დროშა აღიმართება, ჰიმნის მხოლოდ რვა ტაქტი იკვრება. მუსიკა დაწერილი იქნა შარლ გუნოს მიერ 1869 წელს, პაპი პიუს IX-ს მღვდლად კურთხევის ვერცხლის იუბილეს აღსანიშნავად. ეს მთლიანად ინსტრუმენტალური სამ-ნაწილიანი ნაწარმოები, რომელსაც თავდაპირველად Marche pontificale (ფრან. - პონტიფიკოსის მარში) ეწოდებოდა, მისი პირველივე შესრულებისთანავე უზომოდ პოპულარული გახდა. 1949 წლის 16 ოქტომბერს, პაპმა პიუს XII ვიკტორინ ჰალმაიერის Marcia trionfale (1857), რომელიც პაპის ჰიმნი იყო 1929 წელს ვატიკანის ქალაქ-სახელმწიფოს ჩამოყალიბებიდან მოყოლებული, გუნოს მუსიკით ჩაანაცვლა. გუნოს მუსიკა პირველად ვატიკანის ჰიმნის სტატუსით 1949 წლის შობა დღეს (25 დეკემბერი) შესრულდა, წმინდა წელი 1950-ს დადგომამდე ერთი დღით ადრე. პატივისცემის ნიშნად, ძველი ჰიმნიც დაიკრა საბოლოოდ.
ბრონისლავ კომოროვსკი

ბრონისლავ მარია კომოროვსკი (პოლ. Bronisław Maria Komorowski; დ. 4 ივლისი, 1952) — პოლონელი პოლიტიკოსი, პოლონეთის პრეზიდენტი 2010 წლის 6 აგვისტოდან 2015 წლის 6 აგვისტომდე. (პარტია სამოქალაქო პლატფორმა), 2000-2001 წლებში თავდაცვის მინისტრი, 2007 2010 წლებში პოლონეთის სეიმის მარშალი (თავმჯდომარე). სმოლენსკში მომხდარი ავიაკატასტროფის შემდეგ, რომელშიც დაიღუპა პრეზიდენტი ლეხ კაჩინსკი, 2010 წლის 10 აპრილიდან პრეზიდენტის მოვალეობის შემსრულებელი. პრეზიდენტად არჩეული იქნა არჩევნების მეორე ტურის შედეგად, ხმათა 52%-ით. დაიბადა 1952 წლის 4 ივნისს პოლონეთის სახალხო რესპუბლიკის სამხრეთ დასავლეთში, არისტოკრატულ ოჯახში. იყო პოლონეთის პიონერთა ორგანიზაციის წევრი. 1977 წელს, დაამთავრა ვარშავის უნივერსიტეტის ისტორიის ფაკულტეტი. 1977–1980 წლებში ჟურნალის რედაქციაში მუშაობდა. კომუნისტური რეჟიმის დროს დემოკრატიული ოპოზიციის მოქმედებებში მონაწილეობდა, 1979 წლის ნოემბერში, დემონსტრაციაში მონაწილეობისათვის ერთი თვით პატიმრობა მიესაჯა. თანამშრომლობდა მოძრაობა სოლიდარობასთან, 1981–1989 წლებში ასწავლიდა ისტორიას. პოლონეთის განთავისუფლების შემდეგ, იყო მესამე რესპუბლიკის ყველა მოწვევის სეიმის წევრი. 2007 წელს აირჩიეს მარშლად, ლეხ კაჩინსკის დაღუპვის შემდეგ ასრულებდა პრეზიდენტის მოვალეობას. Bronisław Komorowski — oficjalna strona posła PO ↑ https://katalog.bip.ipn.gov.pl/informacje/13660 ↑ პოლონეთის საპრეზიდენტო არჩევნებში ბრონისლავ კომაროვსკიმ გაიმარჯვა[მკვდარი ბმული]
1762

ვიკისაწყობში არის გვერდი თემაზე: 1762 1762 (ათას შვიდას სამოცდაორი) წელი — გრიგორიანული კალენდრის არანაკიანი წელიწადი, რომლის პირველი დღეა პარასკევი და იულიუსის კალენდრის არანაკიანი წელიწადი, რომლის პირველი დღეა სამშაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-7 დეკადის მე-2 წელი. 4 იანვარი : ინგლისმა ესპანეთსა და ნეაპოლს ომი გამოუცხადა. მთავარი სტატია: კატეგორია:დაბადებული 1762. 5 იანვარი  : კონსტანცია მოცარტი — გერმანელი სოპრანო, ვოლფგანგ ამადეუს მოცარტის ცოლი (გ. 1842) 8 იანვარი  : ანტონ II — აღმოსავლეთ საქართველოს კათოლიკოს-პატრიარქი (გ. 1827) მთავარი სტატია: კატეგორია:გარდაცვლილი 1762. 17 ივლისი : პეტრე III — რუსეთის იმპერატორი (დ. 1728) სულეიმან აბუ ლაილი — ერაყის მამლუქი გამგებელი, ქართველი (დ. 1694)
ექსტრასენსთა ბრძოლა

„ექსტრასენსთა ბრძოლა“ — რეალითი შოუ, რომელიც გადიოდა ტელეკომპანია იმედის ეთერში 2010 წლის 1 ივნისიდან. გადაცემის წამყვანი იყო მსახიობი გიორგი მეგრელიშვილი. შოუს მთავარი მიზანი იყო ექსტრასენსებისთვის გამოცდების მოწყობა. ყოველ კვირას თამაშიდან გადიოდა თითო მოთამაშე. ანალოგიური გადაცემა არსებობს აშშ-ში («America’s Psychic Challenge»), რუსეთში (Битва экстрасенсов), ისრაელში («ქოახ» — ძალა), ბულგარეთში («Ясновидящие» — ნათელმხილველები), აზერბაიჯანში («Ekstra Xiss»), უკრაინასა («Битва Екстрасенсiв») და ყაზახეთში.
12"-იანი სინგლი

12"-იანი სინგლი (ინგლ. 12-inch single, 12-დიუმიანი სინგლი, ხშირად უბრალოდ 12") — გრამაფონის ჩანაწერის ტიპი, რომელსაც შედარებით სხვებთან უფრო დიდი ხვრელი აქვს. ეს საშუალებას აძლევს მას იქონიოს უფრო ფართო დინამიკური დიაპაზონი, ხმის უკეთესი ხარისხი. როგორც სახელწოდებიდანაც ჩანს მისი დიამეტრი 12 დიუმია, რაც მეტრულ სისტემაში 30.48 სანტიმეტრის ტოლია. ჩანაწერის ეს ტიპი, ჩვეულებრივ, გამოიყენება დისკოსა და საცეკვაო მუსიკის ჟანრებში, სადაც დიჯეები იყენებენ მათ. ჩვეულებრივ, ასეთი ტიპის ჩანაწერები იკვრება 45 ბრუნი/წუთში სიჩქარით, რაც საშუალებას იძლევა, გაუმჯობესდეს ბასის დიაპაზონის სიხშირეების სმენადობა. 12" DISCO SINGLE - story in pix
1742

ვიკისაწყობში არის გვერდი თემაზე: 1742 1742 (ათას შვიდას ორმოცდაორი) წელი — გრიგორიანული კალენდრის არანაკიანი წელიწადი, რომლის პირველი დღეა ორშაბათი და იულიუსის კალენდრის არანაკიანი წელიწადი, რომლის პირველი დღეა პარასკევი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-5 დეკადის მე-2 წელი. მთავარი სტატია: კატეგორია:დაბადებული 1742. მთავარი სტატია: კატეგორია:გარდაცვლილი 1742. 14 იანვარი : ედმუნდ ჰალეი — ინგლისელი ასტრონომი და გეოფიზიკოსი (დ. 1656)
ჰარი პოტერი და სიკვდილის საჩუქრები - ნაწილი 1 (ვიდეო თამაში)

„ჰარი პოტერი და სიკვდილის საჩუქრები - ნაწილი 1“ (ინგლ. Harry Potter and the Deathly Hallows – Part 1) — ვიდეო თამაშის „ჰარი პოტერი და სიკვდილის საჩუქრები“ პირველი ნაწილი. იგი გამოიცა 2010 წლის ნოემბერში, ამავე სახელწოდების ფილმის გამოსვლამდე. თამაში გამოიცა შემდეგი პლატფორმებისათვის: Microsoft Windows, Nintendo DS, Wii, PlayStation 3, Xbox 360 და მობილური ტელეფონებისათვის. ოფიციალური საიტი „ჰარი პოტერი და სიკვდილის საჩუქრები - ნაწილი 1 (ვიდეო თამაში)“ — კინოფილმების ინტერნეტ-მონაცემთა ბაზა (ინგლისური)
პენსია

პენსია (ლათ. pensio — გადასახადი) — რეგულარული (ხშირად ყოველთვიური) ფულადი შემწეობა, რომელსაც უხდიან პირებს, რომლებმაც მიაღწიეს საპენსიო ასაკს; არიან ინვალიდები; დაკარგეს მარჩენალი (მშობელი, მეურვე). დემოგრაფიულ პრობლემებთან დაკავშირებით ყველა სახელმწიფო ირჩევს საპენსიო ასაკს. საქართველოს პარლამენტის საიტზე სოც. სამსახურების სააგენტო[მკვდარი ბმული]
1737

ვიკისაწყობში არის გვერდი თემაზე: 1737 1737 (ათას შვიდას ოცდაჩვიდმეტი) წელი — გრიგორიანული კალენდრის არანაკიანი წელიწადი, რომლის პირველი დღეა სამშაბათი და იულიუსის კალენდრის არანაკიანი წელიწადი, რომლის პირველი დღეა შაბათი. ამ წელს კალენდრებს შორის განსხვავება იყო 11 დღე. ეს წელი არის XVIII საუკუნის მე-4 დეკადის მე-7 წელი. მთავარი სტატია: კატეგორია:დაბადებული 1737. 9 თებერვალი  : ტომას პეინი — აშშ-სა და დიდი ბრიტანეთის საზოგადო და პოლიტიკური მოღვაწე (გ. 1809) მთავარი სტატია: კატეგორია:გარდაცვლილი 1737. 26 მარტი : ვახტანგ VI – საქართველოს მეფე (დ. 1675)